PMIndiaData/PMIndiaSum huggingface dataset:
منشیات سے پاک ہندوستان کی مہم پر وزیراعظم کا ویڈیو خطاب

نئیدہلی۔20؍فروری۔وزیراعظم جناب نریندر مودی نے منشیات سے پاک ہندوستان کی مہم پر ویڈیو میسج کے ذریعے خطاب کیا۔ اس خطاب کا اہتمام آرٹ لیونگ فاؤنڈیشن نامی تنظیم کی جانب سے کیا گیا تھا۔ وزیراعظم کے ویڈیو خطاب پر مبنی یہ پیغام حسار کی گروجمبیشور یونیورسٹی کی ایک تقریب میں سنایا اور دکھایا گیا۔ وزیراعظم نے اپنے خطاب میں ملک میں منشیات کی وبا کے خاتمے کیلئے شری شری روی شنکر اور آرٹ لیونگ نامی تنظیم کی کوششوں کی ستائش کی۔ سماج کیلئے منشیات کو سنگین وبا قرار دیتے ہوئے وزیراعظم نے کہا کہ عالمی تنظیم صحت کی اندازہ کاریوں کے مطابق دنیا میں تین کروڑ سے زائد افراد نشے کی لت میں مبتلا ہیں۔ وزیر اعظم نے مزید کہا کہ یہ دیکھ کر شدید خطرے کا احساس ہوتا ہے کہ نوجوان نشے کی لت میں مبتلا ہوتے جارہے ہیں ، منشیات اچھی چیز نہیں ہے یہ ایک بالکل غلط خیال ہے کہ منشیات ’اسٹائل اسٹیٹمنٹ ‘کی حیثیت رکھتی ہیں۔ جناب نریندر مودی نے کہا کہ صحت کے مسائل کے علاوہ منشیات کے استعمال کے نتیجے میں کنبوں کی تباہی کے علاوہ منشیات کی تجارت ملک اور سماج کی حفاظت کیلئے بھی سنگین ترین خطرہ ہے۔ منشیات سے ہونے والی آمدنی دہشت گردوں اور قوم دشمن عناصر کے سب سے بڑے وسیلہ آمدنی کی حیثیت رکھتا ہے اور ان وسائل سے حاصل کی جانے والی آمدنی ملک کو عدم استحکام میں مبتلا کرنے کیلئے استعمال کی جاتی ہیں۔ وزیراعظم نے نئی نسل پر زور دیتے ہوئے اپنے پیغام میں کہا کہ صحت مند زندگی کیلئے ’منشیا ت کونہ کہیں‘ کے ایک خوشحال کنبے ، بہتر مستقبل اور ملک و قوم کی حفاظت وسلامتی کیلئے منشیات سے نجات پانا ازحد ضروری ہے۔ انہوں نے کہا کہ خود پر یقین رکھنے والے خود اعتماد لوگ آسانی سے منشیات کے شکار نہیں بنائے جاسکیں گے۔ انہوں نے نئی نسل کو ہدایت کی کہ نشے کی لت میں مبتلا لوگوں کی امداد وحمایت کی جانی چاہئے۔ صرف گفتگو ، مشورے ، محبت اور حمایت سے ہی ہم نشے میں مبتلا لوگوں کو بحالی کے راستے پر لاسکتے ہیں۔ وزیراعظم نے اپنے پیغام میں نشے کی لت پر شکنجہ کسنے کی غرض سے مرکزی سرکار متعدد اقدامات پر روشنی ڈالی۔ انہوں نے بتایا کہ 2018 میں شروع کیے جانے والے نیشنل ایکشن پلان فار ڈرگ ڈیمانڈ ری ڈکشن میں منشیات کی زد والے علاقوں میں بیداری ، اہلیت سازی، بحالی اور خصوصی اقدامات پر توجہ مرکوز کی گئی ہے تاکہ 2023 تک دواؤں کی ضرورت میں کمی کی جاسکے۔ ملک بھر کے تمام کالجوں کے طلباء نے ویڈیو کانفرنس کے ذریعے وزیراعظم کا یہ پیغام سنا۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔ع ن
اسٹینڈ اَپ انڈیا کی چھٹی سالگرہ پر وزیر اعظم نے ہندوستان کی صنعت کاری سے متعلق توانائی کی اہمیت کو اجاگر کیا

وزیر اعظم جناب نریندر مودی نے اسٹینڈ اَپ انڈیا پہل کو، ہندوستان کی صنعت کاری سے متعلق توانائی کو تخلیقی شکل عطا کرنے کی کوششوں کا ایک حصہ قرار دیا۔ آج اسٹینڈ اپ انڈیا پہل کے 6 سال پورے ہو گئے ہیں۔ وزیر اعظم نے ٹوئٹ کیا: ’’ہندوستان صنعت کارانہ توانائی سے مالا مال ہے اور اسٹینڈ اپ انڈیا پہل، آگے کی پیش رفت اور خوشحالی کو سمت عطا کرنے کے لیے اسی جذبے کو تخلیقی شکل عطا کرنے کی کوششوں کا ایک حصہ ہے۔‘‘
بھارت اور ملیشیا کے درمیان باہمی تعاون کے مفاہمت نا مے کو کابینہ کی منظوری

نئی دلّی ، 07 فروری ؍ وزیر اعظم جناب نریندر مودی کی صدارت میں مرکزی کابینہ نے بھارت اور ملیشیا کے درمیان باہمی تعاون کے مفاہمت نامے کو اپنی منظوری دے دی ہے ۔ اس مفاہمت نامے کا مقصد ایشیا پیسیفک خطے میں دونوں ملکوں کے کمپنی سیکریٹریوں کو ایک دوسرے کے ملک میں کام کرنے کی کی سہولیات فراہم کرانا ہے ۔ ۔ ۔ ۔ ۔ ۔ ۔
وزیراعظم کل نوجوان اخترا کاروں اور اسٹارٹ اپ صنعت کاروں

کے ساتھ بات چیت کریں گے نئی دہلی، 5 جون 2018/ وزیراعظم جناب نریندر مودی کل نوجوان اختراع کاروں اور اسٹارٹ اپ صنعت کاروں کے ساتھ بات چیت میں حصہ لیں گے۔ وزیراعظم نے کہا کہ کل صبح ساڑھے نو بجے میں اسٹارٹ اپ اور اختراع کی دنیا کے نوجوانوں کے ساتھ بات چیت میں حصہ لوں گا ۔ یہ بات چیت ان نوجوان اختراعی کاروں کی براہ راست بات سننے کا شاندار موقع فراہم کرتی ہے جنہوں نے اسٹارٹ اپ صنعت کاروں کی حیثیت سے شاندار کارنامہ انجام دیا ہے۔ ہندستان اسٹارٹ اپ اور اختراع کے لئے ایک ہب کے طور پر ابھرا ہے ۔ہندستانی نوجوانوں نے اپنی تابناک اور غیر معمولی سوچ کی وجہ سے امتیازی حیثیت حاصل کی ہے۔ کل کی بات چیت کے دوران سرکردہ ان کیوبیشن سینٹروں اور ٹینکرنگ لیبس کے نوجوان بھی حصہ لیں گے۔ میں خاص طور پر کل کی بات چیت میں شامل ہونے کے لئے ایسے نوجوان دوستوں سے درخواست کروں گا۔ یہ سیکھنے ، تحریک حاصل کرنے اور بڑھنے کا ایک شاندار طریقہ ہے ۔ آپ نریندر مودی موبائیل ایپ یا ڈی ڈی نیوز لائیو کے ذریعہ بات چیت میں شامل ہوسکتے ہیں اور اگر آپ کے پاس کوئی آئیڈیا یا تجویز ہے اسے سوشل میڈیا پر شیئر کریں۔
وزیراعظم نئی دہلی میں آروگیہ منتھن تقریب میں شرکت کریں گے

نئی دہلی،30؍ ستمبر، وزیراعظم جناب نریندر مودی یکم اکتوبر 2019 کو وگیان بھون میں آروگیہ منتھن کی اختتامی تقریب کی صدارت کریں گے۔ آروگیہ منتھن وہ تقریب ہے، جس کا انعقاد نیشنل ہیلتھ اتھارٹی نے آیوشمان بھارت پی ایم-جے اے وائی کے ایک سال مکمل ہونے پر کیا ہے۔ اس موقع پر وزیراعظم آیوشمان بھارت کا ایک نیا موبائل اپلی کیشن لانچ کریں گے۔ وہ اس موقع پر ‘ آیوشمان بھارت اسٹارٹ –اپ گرانڈ چیلنج’ کو بھی لانچ کریں گے اور ایک یادگاری ڈاک ٹکٹ جاری کریں گے۔ وزیراعظم آیوشمان بھارت پی ایم- جے اے وائی کے منتخب استفادہ کنندگان کے ساتھ بات چیت بھی کریں گے۔ وہ پی ایم – جے اے وائی نمائش کا بھی معائنہ کریں گے، جس میں گزشتہ ایک برس کے دوران ا س اسکیم کے سفر کو دکھایا گیا ہے۔ آروگیہ منتھن کا مقصد پی ایم- جے اے وائی کے سبھی اہم متعلقین کو یکجا ہونے کے لئے ایک پلیٹ فارم دستیاب کراناہے تاکہ وہ ایک دوسرے سے ملاقات کر سکیں اور گزشتہ ایک برس کے اندر ا س اسکیم کے نفاذ کی راہ میں جو چیلنجز سامنےآئے ہیں، ان پر تبادلہ خیال کر سکیں اور اس کے نفاذ کے عمل کو بہتر بنانے کےلئے مستقبل کی ر اہوں کے بارے میں ایک نئی سمجھ پیدا کر سکیں۔ اس موقع پرآروگیہ منتھن کی کلیدی سفارشات بھی پیش کی جائیں گی۔ آیوشمان بھارت پی ایم – جے اے وائی کا آغاز وزیراعظم نریندر مودی نے 23 ستمبر 2018 کو کیا تھا۔ م ن ۔م م۔ ک ا
کابینہ نے سیکورٹیز اینڈ ایکسچینج بورڈ آف انڈیا اور مانیٹوبا سیکورٹیز کمیشن، کینیڈا کے درمیان دو طرفہ مفاہمت کی یادداشت کو منظوری دی

وزیر اعظم جناب نریندر مودی کی زیر صدارت مرکزی کابینہ نے ہندوستان کے سیکورٹیز اینڈ ایکسچینج بورڈ اور مانیٹوبا سیکورٹیز کمیشن، کینیڈا کے درمیان دو طرفہ مفاہمت کی یادداشت پر دستخط کو منظوری دے دی ہے۔ فوائد: یہ مفاہمت، دوسری باتوں کے ساتھ، سیکیورٹیز ریگولیشن کے شعبے میں سرحد پار تعاون کے لیے ایک با ضابطہ بنیاد فراہم کرے گی، باہمی مدد کو آسان بنائے گی، معائنہ کی سرگرمیوں کی مؤثر کارکردگی میں تعاون کرے گی، تکنیکی میدان کا علم فراہم کرنے میں مدد کرے گی اور سیکیورٹیز مارکیٹوں کو ریگولیٹ کرنے کی صلاحیت اور مؤثر طریقے سے قوانین پر عملدرآمد بڑھے گا۔ یہ ایم او یو مانیٹوبا کے سرمایہ کاروں کو SEBI کے ساتھ FPI کے طور پر رجسٹریشن کا اہل بنائے گا۔ اثر: مانیٹوبا، کینیڈا کے صوبے میں واقع ادارے SEBI کے ساتھ فارن پورٹ فولیو انویسٹر (FPI) کے طور پر رجسٹریشن کے خواہشمند ہیں، جس کے لیے پیشگی شرائط میں سے ایک یہ ہے کہ غیر ملکی ملک/ صوبے کا سیکیورٹیز مارکیٹ ریگولیٹر بین الاقوامی کا دستخط کنندہ ہونا چاہیے۔ سیکورٹیز کمیشن کی کثیر جہتی یادداشت (IOSCO MMO
وزیراعظم نے دیوالی کی مبارکباد کے لئے اسرائیل کے وزیراعظم کا شکریہ ادا کیا

وزیراعظم جناب نریندر مودی نے اسرائیل کے وزیراعظم جناب نفتالی بینیٹ کا دیوالی کی مبارکباد کے لئے شکریہ ادا کیا ہے۔ مسٹر بینیٹ کو اپنے جوابی ٹوئٹ میں جناب مودی نے ٹوئٹ کرکے کہا ہے کہ : ’’میرے عزیز دوست نفتالی بینیٹ آپ کی جانب سے دی گئی مبارکباد کا شکریہ۔ آپ کو بھی پرمسرت دیوالی کی مبارکباد پیش کرتا ہوں‘‘۔ ۔۔۔۔۔۔۔۔۔۔۔ ش ح۔م ن ۔ن ا۔
وزیر اعظم 28 مئی کو گجرات کادورہ کریں گے

وزیراعظم جناب نریندر مودی، 28 مئی 2022 کو گجرات کادورہ کریں گے۔ وزیراعظم ، صبح 10 بجے کے قریب، راجکوٹ کے انکوٹ میں نئے تعمیر شدہ ماتو شری کے ڈی پی ملٹی اسپیشلٹی اسپتال کادورہ کریں گے۔ اس کے بعد وہ وہاں ایک عوامی جلسے سے خطاب کریں گے۔ اس کے بعد تقریباً 4 بجے ،وزیراعظم گاندھی نگر کے مہاتما مندر میں‘‘سہکار سے سمردھی’’ پر مختلف کو آپریٹو اداروں کے رہنماؤں سے خطاب کریں گے۔ جہاں وہ افکو( آئی ایف ایف سی او) کالول میں تعمیر کئے گئے نینو یوریا( مائع) پلانٹ کا بھی افتتاح کریں گے۔ وزیر اعظم گاندھی نگر میں گجرات کا کوآپریٹو سیکٹر پوری قوم کے لیے رول ماڈل رہا ہے۔ کوآپریٹو سیکٹر میں ریاست میں 84,000 سے زیادہ سوسائٹیاں ہیں۔ ان سوسائٹیوں سے تقریباً 231 لاکھ ممبران وابستہ ہیں۔ ریاست میں کوآپریٹو تحریک کو مزید مضبوط بنانے کی طرف ایک اور قدم میں، ‘سہکار سے سمردھی’ پر مختلف کوآپریٹو اداروں کے لیڈروں کے ایک سیمینار کا انعقاد مہاتما مندر، گاندھی نگر میں ہوگا۔ سیمینار میں ریاست کے مختلف کوآپریٹو اداروں کے 7000 سے زیادہ نمائندے شرکت کریں گے۔ کسانوں کی پیداواری صلاحیت کو بڑھانے اور ان کی آمدنی بڑھانے میں مدد کرنے کے ذرائع فراہم کرنے کی کوشش میں، وزیر اعظم آئی ایف ایف سی او، کلول میں تقریباً 175 کروڑ روپے کی لاگت سے تعمیر کیے گئے نینو یوریا (مائع) پلانٹ کا بھی افتتاح کریں گے۔ الٹرا ماڈرن نینو فرٹیلائزر پلانٹ نینو یوریا کے استعمال سے فصل کی پیداوار میں اضافے کو مدنظر رکھتے ہوئے قائم کیا گیا ہے۔ پلانٹ روزانہ 500 ملی لیٹر کی تقریباً 1.5 لاکھ بوتلیں تیار کرے گا۔ اٹکوٹ، راجکوٹ میں وزیراعظم ماتوشری کے ڈی پی ملٹی اسپیشلٹی ہسپتال، جس کا وزیر اعظم دورہ کر رہے ہیں، شری پٹیل سیوا سماج کے زیر انتظام ہے۔ یہ اعلیٰ درجے کے طبی آلات مہیا کرے گا اور علاقے کے لوگوں کو عالمی معیار کی صحت کی سہولیات فراہم کرے گا۔ دورے کے بعد وزیراعظم عوامی تقریب سے خطاب کریں گے۔
برکس ممالک کے درمیان ماحولیات کے شعبے میں تعاون کے مفاہمت نامے کو مرکزی کابینہ کی منظوری

نئی دہلی،24 اکتوبر2018؍وزیر اعظم جناب نریندر مودی کے زیر صدارت میں مرکزی کابینہ نے برکس ممالک کے درمیان ماحولیات کے شعبے میں تعاون کے لئے سمجھوتے کے نفاذ کے بعد آج اپنی منظوری دے دی۔ اس مفاہمت نامے پر جولائی 2018ء میں جنوبی افریقہ کے جوہانسربگ میں منعقدہ دسویں برکس سربراہ کانفرنس کے دوران دستخط کئے گئے تھے۔ مذکورہ مفاہمت نامے کے ذریعے درج ذیل میدانوں میں تعاون پر زور دیا گیا ہے: ہوا کے معیار پانی حیاتیاتی تنوع تبدیلی آب و ہوا کوڑے کچرے کا نپٹارہ؍انتظام مسلسل ترقی اور مسلسل ترقی کے اہداف کی حصولیابی کے لئے 2030ء کا ایجنڈا نافذ کرنا اور شراکت داروں کے ذریعہ عام اتفاق رائے والے دیگر میدانوں میں تعاون اس مفاہمت نامے کے ذریعے برکس ممالک کے درمیان حصے داری، باہم تبادلے اور باہمی مفاد کی بنیاد پر ماحولیات کے تحفظ اور قدرتی وسائل کے انتظام کے لئے طویل مدتی تعاون میں اضافہ ہوگا۔ باہمی تعاون کے اس نظام میں متعلقہ ممالک کے یہاں نافذ قانونی پرویژنر کو دھیان میں رکھا جائے گا۔ ماحولیات سے متعلق تشویشات آج صرف ایک ملک تک محدود نہیں رہ گئی ہیں، بلکہ یہ دنیا بھر کے لئے سنجیدہ چیلنج پیدا کررہی ہیں۔ مفاہمت نامے کے ذریعے برازیل، ہندوستان، روس، چین اور جنوبی افریقہ جیسے پانچ بڑی معیشتوں والے برکس ممالک ماحولیات کے تحفظ، اسے بچانے اور اس کی پائیداری اور استحکام کے لئے اپنے عزم کا اظہار کیا۔ ان ممالک میں 40 فیصد سے بھی زیادہ آبادی بستی ہے۔ اس اقرار نامے کے ذریعے تبدیلی آب وہوا اور جنگلی جانوروں کے تحفظ کے لئے بہتر تکنیک جدید ٹیکنالوجی نیز آب و ہوا کی تبدیلی سے متعلق بہتر مینجمنٹ پالیسی کا استعمال ہونے کی امید ہے۔ اس کے ذریعے برکس ممالک کے سرکاری اور پرائیویٹ شعبوں کی پائیدار ترقی اور ماحولیات کے تحفظ کے میدان میں آپسی اور بہترین تجربات، تکنیکی جانکاری اور کام کرنے کے طور طریقوں کو مشترک کرنے کا موقع ملے گا۔ اس کے توسط سے برکس ممالک میں عام مفاد؍باہمی مفاد سے وابستہ شعبوں میں پروجیکٹوں کو شروع کرنے کےامکانات بھی بڑھیں گے۔ م ن۔ش ت۔ن ع
وزیراعظم جناب نریندر مودی اور  ڈنمارک کی وزیراعظم محترمہ میٹ فریڈرکسن کی  فون پر بات چیت

نئی دہلی، 14 مئی 2020، وزیراعظم نے آج ڈنمار کی وزیراعظم محترمہ میٹ فریڈرکسن سے ٹیلی فون پر بات چیت کی۔ دونوں لیڈروں نے کووڈ۔ 19 عالمی وبا کا سامنا کرنے کے لئے دونوں ملکوں میں کئے جانے والے اقدامات کا موازنہ کیا۔وزیراعظم نے انفیکشن کی تعداد میں اضافے کے بغیر لاک ڈاؤن کی پابندیاں ہٹانے میں ڈنمارک کی کامیابی کی تعریف کی۔ اس بات پر اتفاق ہوا کہ ہندوستانی اور ڈنمارک کے ماہرین ایک دوسرے کے تجربات سے سیکھنے کے لئے ایک دوسرے کے رابطے میں رہیں گے۔ دونوں لیڈروں نے ہند۔ ڈنمار تعلقات کو مزید مضبوط کرنے کی اپنی خواہش کا اظہار کیا اور کووڈ کے بعد کی دنیا میں دونوں ملکوں کے مل جل کر کام کرنے کے طریقوں پر بات چیت کی۔ انہوں نے 12 مئی 2020 کو دونوں ممالک کے وزرائے خارجہ کے درمیان جوائنٹ کمیشن میٹنگ کے کامیاب انعقاد کا خیر مقدم کیا۔ اس بات پر رضا مندی ظاہر کرتے ہوئے کہ ہیلتھ ریسرچ صاف ستھری اور گرین انرجی اور آب و ہوا میں تبدیلی سے متعلق صلاحیت سازی سے باہمی مفاد والے تعاون کے لئے زبردست امکانات پیدا ہوئے ہیں، دونوں لیڈروں نے ہندوستان اور ڈنمارک کے درمیان ایک زبردست گرین اسٹریٹیجک پارٹنر شپ کی تشکیل کے مقصد کے لئے کام کرنے کی عہد بندی کا اظہار کیا۔ ۔۔۔۔۔۔۔۔۔۔۔ م ن۔ ا گ۔ن ا۔ (14-05-2020)
ریاستِ متحدہ ہائے امریکہ کی حکومت اور حکومتِ ہند کے درمیان سرمایہ کاری ترغیبی معاہدہ

حکومتِ ہند اور ریاستِ متحدہ ہائے امریکہ کی حکومت نے آج جاپان کے ٹوکیو میں سرمایہ کاری ترغیبی معاہدے ( آئی آئی اے ) پر دستخط کئے ۔ آئی آئی اے پر حکومت ِ ہند میں خارجہ سکریٹری جناب ونے کواترا نے اور امریکہ کی جانب سے بین الاقوامی ترقیاتی مالی کارپوریشن ( ڈی ایف سی ) کے چیف ایگزیکیٹیو افسر جناب اسکاٹ ناتھن نے دستخط کئے ۔ یہ آئی آئی اے 1997 ء میں حکومت ہند اور امریکی حکومت کے درمیان دستخط کئے گئے سرمایہ کاری ترغیبی معاہدے کی جگہ لے گا ۔ 1997 ء میں دستخط شدہ آئی آئی اے کے بعد سے کئی اہم پیش رفت ہوئی ہیں اور ایک نئی ایجنسی ڈی ایف سی تشکیل دی گئی ہے ، جو امریکی حکومت کی مالی ایجنسی ہے اور یہ 2018 ء میں امریکہ کے حالیہ قانون دی بلڈ ایکٹ کی تشکیل کے بعد سے اوور سیز پرائیویٹ انویسٹمنٹ کارپوریشن ( او پی آئی سی ) کی جگہ کام کر رہی ہے ۔ڈی ایف سی کے ذریعے اضافی سرمایہ کاری میں امداد کے پروگرام جیسے ایکویٹی انویسٹمنٹ ، سرمایہ کاری کی گارنٹی، سرمایہ کاری انشورنس یا دوبارہ انشورنس، امکانی پروجیکٹوں اور گرانٹ کے قابلِ عمل ہونے کا مطالعہ وغیرہ کے پیش نظر آئی آئی اے پر دستخط کئے گئے ہیں ۔ یہ معاہدہ بھارت میں سرمایہ کاری میں مدد کی فراہمی جاری رکھنے کی خاطر ڈی ایف سی کے لئے قانونی طور پر ضروری تھا ۔ ڈی ایف سی یا اس کی جگہ کام کرنے والی ایجنسیاں بھارت میں 1974 ء سے سرگرم ہیں اور انہوں نے اب تک 5.8 ارب ڈالر کی سرمایہ کاری میں مدد کی ہے ، جس میں 2.9 ارب ڈالر اب بھی باقی ہیں ۔ بھارت میں سرمایہ کاری میں امداد فراہم کرنے کے لئے 4 ارب ڈالر کی تجاویز ڈی ایف سی کے زیر غور ہیں ۔ ڈی ایف سی نے ، ایسے شعبوں میں سرمایہ کاری میں تعاون فراہم کیا ہے ، جو ترقی کے لئے معنی رکھتی ہیں ، جیسے کووڈ – 19 ویکسین کی تیاری ، حفظانِ صحت کے لئے فائنانسنگ ، قابل تجدید توانائی ، ایس ایم ای فائنانسنگ اور مالی شمولیت کا بنیادی ڈھانچہ وغیرہ ۔ امید ہے کہ آئی آئی اے پر دستخط سےبھارت میں ڈی ایف سی کے ذریعے سرمایہ کاری کے تعاون میں اضافہ ہو گا ، جس سے بھارت کی ترقی میں مزید مدد ملے گی ۔ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
وزیر اعظم 22 اکتوبر کو دھنتیرس کے موقع پرمدھیہ پردیش میں پی ایم اے وائی – جی کے 4.5 لاکھ سے زائد مستفیدین کی ’گرہ پرویشم‘  تقریب میں شرکت کریں گے

وزیر اعظم جناب نریندر مودی مدھیہ پردیش کے ستنا میں دھنتیرس کے موقع پر 22 اکتوبر کو شام 4بجے، پردھان منتری آواس یوجنا – گرامین کے تقریباً 4.51 لاکھ مستفیدین کی ’گرہ پرویشم‘ تقریب میں ، ویڈیوکانفرنسنگ کے توسط سے شرکت کریں گے۔ وزیر اعظم اس موقع پر مجمع سے خطاب بھی کریں گے۔ ملک کے ہر ایک شہری کو تمام تر بنیادی سہولتوں سے آراستہ مکان فراہم کرانے کی وزیر اعظم کی ہمیشہ سے ہی کوشش رہی ہے۔ یہ اس سمت میں ایک اور قدم ہے۔ پردھان منتری آواس یوجنا کے تحت، مدھیہ پردیش میں تقریباً 38 لاکھ مکانات کی منظوری دی جا چکی ہے اور 35000 کروڑ روپئے سے زائد کی لاگت سے تقریباً 29 لاکھ مکانات کی تعمیر مکمل ہو چکی ہے۔
وزیر اعظم نے عوامی تحریک کا آغاز کیا اور کورونا کے خلاف نبردآزما ہونے کے لئے ہرکس و ناکس کو متحد ہونے کی اپیل کی

وزیر اعظم جناب نریندر مودی نے آج ایک عوامی تحریک کاآغاز اور ہر کس و ناکس سے اپیل کی ہے کہ کورونا کے خلاف نبردآزما ئی کے عمل میں متحد ہوں۔ اپنے ایک ٹوئٹ میں ہر کس و ناکس سے اپیل کی ہے کہ کورونا سے نبردآزمائی کے لئے متحد ہوں۔ماسک پہننے، ہاتھ دھونے، سماجی فاصلہ برقرار رکھنے اور دو گز کی دوری بنائے رکھنے کے کلیدی پیغام کو دوہراتے ہوئے وزیر اعظم نے کہا کہ ہم سب متحد ہوکر کووڈ-19 کے خلاف جنگ میں فتح یاب ہوں گے۔ مذکورہ مہم کا آغاز عوامی شراکت داری کی حوصلہ افزائی کے مقصد سے کیا جارہا ہے۔ اس مہم کے تحت سب کی جانب سے کووڈ-19 حلف لیا جائے گا۔ مرکزی حکومت کی وزارتوں ؍محکموں اور ریاستی حکومتوں ؍ مرکز کے زیر انتظام علاقوں کے ذریعے ایک مربوط منصوبہ عمل نافذ کیا جائے گا جس کی نمایاں خصوصیات درج ذیل ہیں: مخصوص خطے کے لئے مرتکز مواصلات زیادہ تعداد والے کیسوں والے اضلاع میں مرتب کئے جائیں گے۔ تمام تر پیغامات آسان اور سادہ زبان میں ہوں گے، تاکہ ہر شہری اسے سمجھ سکیں۔ میڈیا پلیٹ فارموں کا استعمال کرکے ملک بھر میں ترسیل کی جائے گی۔ ہراول دستے کے کارکنان اور سرکاری اسکیم سے مستفید ہونے والوں کو شامل کرکے عوامی مقامات پر بینر اور پوسٹر لگائے جائیں گے۔ سرکاری احاطوں کے اندر ہورڈنگ؍ وال پینٹنگ ؍الیکٹرونک ڈسپلے بورڈ لگائے جائیں گے۔ اس پیغام کو گھر گھر پہنچانے کے لئے مقامی اور قومی بااثر شخصیات کو بھی اس مہم میں شامل کیا جائے گا۔ باقاعدہ طریقے سے بیداری پھیلانے کے لئے چلتی پھرتی موبائل وینوں کا اہتمام کیا جائے گا۔ بیداری پھیلانے کے لئے آڈیو میسیج؍پمفلیٹ ؍بروشر تیار کئے جائیں گے۔ کووڈ کے پیغامات چلانے کے لئے مقامی کیبل آپریٹروں کا تعاون حاصل کیاجائے گا۔ مؤثر رابطہ کاری اور اثر انگیزی کے لئے تال میل پر مبنی میڈیا مہم چلائی جائے گی اور پلیٹ فارموں کو بروئے کار لایا جائے گا
مرکزی کابینہ نے صحت اور ادویہ کے شعبے میں تعاون پر ہندوستان اور سلطنت ڈنمارک کے درمیان مفاہمتی عرضداشت کو منظوری دی

نئی دہلی،14؍جولائی2021: وزیر اعظم جناب نریندر مودی کی صدارت میں مرکزی کابینہ نے صحت اور ادویہ کے شعبے میں تعاون کرنے پر ہندوستان کی وزارت اور خاندانی فلاح و بہبود کی وزارت اور سلطنت ڈنمارک کی وزارت صحت کے مابین مفاہمتی عرضداشت (ایم او یو)کو اپنی منظوری دے دی ہے۔ فائدے: یہ باہمی مفاہمتی عرضداشت مشترکہ پہلوں اور ٹیکنالوجی ترقی کے توسط سے ہندوستانہ جمہوریہ کی وزارت صحت و خاندانی فلاح و بہبود اور سلطنت ڈنمارک کی وزارت صحت کے مابین تعاون کی حوصلہ افزائی کرے گی۔یہ مفاہمتی عرضداشت ہندوستان اور ڈنمارک کے مابین باہمی تعلقات کو مضبوط کرے گا۔ باہمی مفاہمتی عرضداشت مشترکہ پہلوں اور صحت کے شعبے میں تحقیق کی ترقی کے توسط سے ہندوستانی جمہوریہ کی وزارت صحت و خاندانی فلاح و بہبود اور سلطنت ڈنمارک کی وزارت صحت کے مابین تعاون کو حوصلہ بخشے گا ، اس سے دونوں ملکوں کے عوام کی صحت کی صورتحال کو بہتر بنانے میں آسانی ہوگی۔
وزیراعظم نریندر مودی نے  رپبلک آف کوریا کے صدر کو عہدہ سنبھالنے پر مبارک باد دی اور  نیک خواہشات کا اظہار کیا

وزیراعظم جناب نریندر مودی نے آج رپبلک آف کوریا کے صدر کا عہدہ سنبھالنے پر عالی جناب یون سک یول کو مبارک باد دی ہے اور ان کے لئے نیک خواہشات کا اظہار کیا ہے۔ ایک ٹوئیٹ میں وزیراعظم نے کہا کہ؛ ’’میں آر او کے ، کے صدر یون سک یول کو دلی مبارک باد اور نیک خواہشات پیش کرتا ہوں۔ انہوں نے آج اپنا نیا عہدہ سنبھال لیا ہے۔ میں اُن کے ساتھ جلد میٹنگ کا منتظر ہوں اور بھارت اور رپبلک آف کوریا کے درمیان تعلقات کو مزید مستحکم کرنے اور اسے نئی بلندیوں تک لے جانے کے لئے مل کر کام کرنے کا بھی منتظر ہوں۔‘‘
وزیر اعظم نے شاردا مٹھ کی صدر پروراجیکا بھکتی پرانا ماتا جی کو ان کے انتقال پر خراج عقیدت پیش کیا

وزیر اعظم جناب نریندر مودی نے شاردا مٹھ کی صدر پراوراجیکا بھکتی پرانا ماتا جی کو ان کے انتقال پر خراج عقیدت پیش کیا ہے۔ ایک ٹویٹ میں، وزیر اعظم نے کہا؛ ‘‘میں پروراجیکا بھکتی پرانا ماتا جی کو خراج تحسین پیش کرتا ہوں۔ سری شاردا مٹھ اور رام کرشنا شاردا مشن کے ذریعے معاشرے کی خدمت کرنے کی ان کی بھرپور کوششوں کے سلسلے میں انہیں ہمیشہ یاد رکھا جائے گا۔ میرے خیالات مٹھ کی انتظامیہ کے تمام اراکین اور عقیدت مندوں کے ساتھ ہیں۔ اوم شانتی۔’’
کابینہ نے شہری ہوابازی میں امداد باہمی کو فروغ دینے کیلئے بھارت اور پولینڈ کے بیچ مفاہمت نامے کو منظوری دی

نئی دہلی،16؍نومبر،وزیراعظم جناب نریندر مودی کی زیر صدارت مرکزی کابینہ نے شہری ہوابازی میں امداد باہمی کو فروغ دینے کیلئے بھارت اور پولینڈ کے درمیان ایک مفاہمت نامے (ایم او یو) پر دستخط کرنے کو منظوری دے دی ہے۔ دونوں حکومتوں کی طرف سے منظوری ملنے کے بعد دونوں ممالک اس مفاہمت نامے پر دستخط کریں گے۔ اس مفاہمت نامے کی معیاد پانچ سال کیلئے ہوگی۔ اس مفاہمت نامے کا مقصد بھارت میں علاقائی فضائی رابطہ کاری کے قیام اور اس کی بہتری میں خصوصی اہمیت کی حامل شہری ہوابازی کے شعبے میں امداد باہمی کے مشترکہ فائدے کو تسلیم کرنا ہے۔ اس کے علاوہ دونوں ممالک ماحولیاتی جانچ یا منظوریوں، پرواز کی دیکھ ریکھ اور منظوریوں، ایئر کرافٹ کے رکھ رکھاؤ کی سہولیات کی منظوریوں ،عملے کی دیکھ ریکھ کی منظوریوں اور ہوائی جہاز کے عملے کی منظوریوں کے مشترکہ فوائد کا اعتراف کریں گے۔ باہمی تعاون کو فروغ دینے اور باہمی تعاون کا راستہ ہموار کرنے کیلئے اس مفاہمت نامے کے اہم شعبے درج ذیل ہیں: کسی بھی قانونی ایشو پر نظر ثانی کرکے شہری ہوابازی کی مارکیٹ میں تعاون کرنا کیونکہ قانونی ایشو پر نظرثانی نہ کرنے کی وجہ سے بھارت اور پولینڈ کے بیچ امداد باہمی متاثر ہوسکتی ہے۔ فضائی تحفظ اور فضائی ٹرانسپورٹ کی سکیورٹی میں اضافے کے مقصد سے ہوابازی کے ضابطوں، علاقائی ایئر آپریشنز اور تحفظ کے معیارات سے متعلق وزارتوں اور متعلقہ شہری ہوابازی کے اداروں کے درمیان معلومات اور مہارت کا تبادلہ کرنا۔ شہری ہوابازی کے شعبے سے متعلق فریقوں کے نمائندگان کی شراکت داری کے ساتھ شہری ہوابازی کے تحفظ سے متعلق صلاح ومشورہ کرنا، مشترکہ نظم کرنا یا کانفرنسوں اور پیشہ وارانہ سیمیناروں ، ورکشاپ، مذاکرات اور اس طرح کی دیگر سرگرمیوں کا انعقاد کرنا۔ہوا بازی کے تحفظ سے متعلق موضوعات اور باہمی مفاد کے امور پر تحقیق اور مطالعات کرنے میں تعاون پیش کرنا۔ (م ن-ن ا- ق ر)
وزیر اعظم نے پراچی تھلائیور ڈاکٹر ایم جی راماچندرن سینٹرل ریلوے اسٹیشن  کو مکمل طور پر شمسی توانائی سے آراستہ کیے جانے پر مسرت کا اظہار کیا

نئی دہلی، 25 ستمبر 2021: وزیر اعظم جناب نریندر مودی نے پراچی تھلائیور ڈاکٹر ایم جی راماچندرن سینٹرل ریلوے اسٹیشن کو مکمل طور پر شمسی توانائی سے آراستہ کیے جانے پر مسرت کا اظہار کیا ہے۔ ریلوے، مواصلات اور الیکٹرانکس اور اطلاعاتی تکنالوجی کے وزیر جناب اشونی ویشنو کے ذریعہ کیے گئے ایک ٹوئیٹ کے جواب میں وزیر اعظم نے کہا؛ ’’ پراچی تھلائیور ڈاکٹر ایم جی راماچندرن سینٹرل ریلوے اسٹیشن کو دیکھ کر خوشی ہوئی، یہ اسٹیشن شمسی توانائی کے معاملے میں رہنمائی فراہم کرتا ہے۔‘‘
وزیر اعظم 13 اگست کو گجرات میں سرمایہ کار سربراہ اجلاس سے خطاب کریں گے

نئی دہلی، 11/اگست2021 ۔ وزیر اعظم جناب نریندر مودی 13 اگست 2021 کو صبح 11 بجے ویڈیو کانفرنسنگ کے توسط سے گجرات میں سرمایہ کار سربراہ اجلاس سے خطاب کریں گے۔ اس سربراہ اجلاس کا انعقاد والنٹری وہیکل – فلیٹ موڈرنائزیشن پروگرام یا وہیکل اسکریپنگ پالیسی کے تحت موٹر گاڑیوں کی اسکریپنگ سے متعلق بنیادی ڈھانچے کے قیام کے لئے سرمایہ کاری کو مدعو کرنے کے لئے کیا جارہا ہے۔ اس سے ایک مربوط اسکریپنگ مرکز کے فروغ کے لئے الانگ میں شپ بریکنگ انڈسٹری کے ذریعے پیش کئے گئے متحدہ عمل کی جانب بھی توجہ مبذول ہوگی۔ اس سربراہ اجلاس کا انعقاد سڑک نقل و حمل اور شاہراہوں کی وزارت نیز حکومت گجرات کے ذریعے کیا جارہا ہے۔ یہ سربراہ اجلاس گجرات کے گاندھی نگر میں ہوگا اور اس میں ممکنہ سرمایہ کاروں، صنعت کے ماہرین اور متعلقہ مرکزی و ریاستی حکومت کی وزارتوں کی شرکت ہوگی۔ سڑک نقل و حمل کے مرکزی وزیر اور گجرات کے وزیر اعلیٰ بھی اس موقع پر موجود ہوں گے۔ وہیکل اسکریپنگ پالیسی کے بارے میں وہیکل اسکریپنگ پالیسی کا مقصد ایک ماحولیات دوست اور محفوظ طریقے سے اَن فٹ اور آلودگی پھیلانے والی موٹر گاڑیوں کو مرحلہ وار طریقے سے باہر کرنے کا ایک ماحولیاتی نظام بنانا ہے۔ اس پالیسی کا مقصد ملک بھر میں آٹومیٹڈ ٹیسٹنگ اسٹیشن اور رجسٹرڈ وہیکل اسکریپنگ مراکز کی شکل میں اسکریپنگ سے متعلق بنیادی ڈھانچہ تیار کرنا ہے۔
ایس سی او 2022 کے سربراہی اجلاس میں وارانسی کو پہلے سیاحتی و ثقافتی دارالحکومت کے طور پر نامزد کیا گیا

1. ازبکستان کے شہر سمرقندمیں 16 ستمبر 2022 کو شنگھائی تعاون تنظیم (ایس سی او) کے سربراہان مملکت کی کونسل کے 22ویں اجلاس میں وارانسی شہر کو 2022-2023 کی مدت کے لیے پہلی مرتبہ سیاحتی اور ثقافتی دارالحکومت کے طور پر نامزد کیا گیا ہے۔ وزیر اعظم جناب نریندر مودی نےاس چوٹی کانفرنس میں شرکت کی تھی۔ 2. وارانسی کو ایس سی او کی پہلی سیاحتی اور ثقافتی دارالحکومت کے طور پر نامزد کرنے سے ہندوستان اور ایس سی او رکن ممالک کے درمیان سیاحت، ثقافتی اور انسانی ہمدردی کے تبادلے کو فروغ ملے گا۔ یہ شنگھائی تعاون تنظیم کے رکن ممالک بالخصوص وسطی ایشیائی جمہوریہ کے ساتھ ہندوستان کے قدیم تہذیبی روابط کو بھی اجاگر کرتا ہے۔ 3. اس بڑے ثقافتی آؤٹ ریچ پروگرام کے فریم ورک کے تحت، وارانسی میں 2022-23کے دوران متعدد تقریبات کا انعقاد کیا جائے گا، جس کے لیے ایس سی او رکن ممالک سے مہمانوں کو شرکت کے لیے مدعو کیا جائے گا۔ توقع ہے کہ ان تقریبات سے ماہرینِ ہند، دانشوران ، مصنفین، موسیقار اور فنکار، فوٹو جرنلسٹ، ٹریول بلاگرز اور دیگر مدعو مہمانوں کو اپنی طرف متوجہ کیا جائے گا۔ 4. ایس سی او سیاحت اورثقافتی دار الحکومت کے طور پر کی نامزدگی کے ضوابط کو 2021 میں دوشنبہ ایس سی او چوٹی کانفرنس میں منظور کیا گیا تھا جس کا مقصد ثقافت اور سیاحت کے شعبے میں ایس سی او کے رکن ممالک کے درمیان تعاون کو فروغ دینا تھا۔ سمرقند 16 ستمبر 2022 ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 10356
صحت کے شعبے میں بھارت اوراردن کے مابین تعاون کے لئے مفاہمتی عرضداشت پردستخط کو کابینہ کی منظوری

نئی دہلی ،یکم ؍مارچ :مرکزی کابینہ نے وزیراعظم ، جناب نریندرمودی کی قیادت میں بھارت اوراردن کے مابین صحت وطبی سائنس کے شعبے میں تعاون کے لئے مفاہمتی عرضداشت کو اپنی منظوری دے دی ہے ۔ یہ مفاہمتی عرضداشت تعاون کے درج ذیل شعبوں پر احاطہ کریگی ۔ 1-یونیورسل صحت کوریج( یوایس سی) 2-صحتی نظام حکمرانی 3-صحت میں خدمات اور اطلاعاتی تکنالوجی 4-صحتی تحقیق 5-قومی صحتی اعدادوشمار 6-صحتی مالیات وصحتی معیشت 7-دائمی امراض کنٹرول 8-تمباکوکنٹرول 9-تپ دق کی تشخیص معالجہ اورادویہ 10-فارماسیوٹیکلز اورطبی آلات کی ضابطہ بندی 11-باہمی طورپرطے شدہ تعاون کا کوئی دیگرشعبہ تعاون کے تمام دیگرپہلوؤں اورتفصیلات کی وضاحت اور مفاہمتی عرضداشت کے نفاذ کی نگرانی کے لئے ایک ورکنگ گروپ تشکیل دیاجائے گا۔